
TIEKĖJŲ KVALIFIKACIJOS REIKALAVIMAI IR REIKALAVIMAI LAIKYTIS KOKYBĖS VADYBOS SISTEMOS IR (ARBA) APLINKOS APSAUGOS VADYBOS SISTEMOS STANDARTŲ
1. Tiekėjo kvalifikacija turi atitikti šiame priede nustatytus reikalavimus. Kai pirkimo dokumentuose nenustatyta, kad tiekėjo kvalifikacija dėl teisės verstis atitinkama veikla tikrinama, arba ji tikrinama ne visa apimtimi, tiekėjas įsipareigoja užtikrinti, kad pirkimo sutartį vykdys tik tokią teisę turintys asmenys. Teisę atlikti atitinkamas veiklas patvirtinantys dokumentai Perkančiajam subjektui pateikiami iki atitinkamų veiklų vykdymo pradžios.

	1. 
	Techninis ir profesinis pajėgumas

	1.1. 
	Tiekėjas per paskutinius 5 metus iki pasiūlymo pateikimo termino pabaigos pagal vieną ar daugiau įvykdytų ar tebevykdomų sutarčių, sudarytų dėl to paties objekto, yra savo jėgomis atlikęs vandentiekio ir (ar) buitinių nuotekų šalinimo tinklų naujos statybos ir (ar) rekonstravimo ir (ar) kapitalinio remonto darbus, kurių vertė yra ne mažesnė kaip:
1. 193 000,00 Eur be PVM.
Svarbiausių darbų atlikimas ir galutiniai rezultatai buvo tinkami.
Svarbiausiais darbais laikomi vandentiekio ir (ar) buitinių nuotekų šalinimo tinklų tiesimo darbai.

Darbai gali būti pradėti anksčiau negu prieš 5 metus, tačiau kvalifikacijai pagrįsti vertinami tik per paskutinius 5 metus iki pasiūlymo pateikimo termino pabaigos tinkamai atlikti darbai. Jeigu sutartis tebevykdoma, vertinama tik iki pasiūlymo pateikimo termino pabaigos tinkamai atlikta darbų dalis, kuria pasiektas reikalaujamas galutinis rezultatas. Jeigu kvalifikacijos reikalavimui pagrįsti teikiami kelių sutarčių duomenys, šios sutartys turi būti sudarytos dėl to paties objekto.
	Per paskutinius 5 metus atliktų darbų sąrašas, kuriame nurodomi darbų objektas, darbų pavadinimas ir aprašymas, statinio grupė ir pogrupis, darbų rūšis, tiekėjo savo jėgomis atliktų svarbiausių darbų vertė be PVM, darbų pradžios ir pabaigos datos, darbų atlikimo vieta, užsakovas ir jo kontaktiniai duomenys, kartu su užsakovų (tiek viešųjų, tiek privačiųjų) pažymomis, patvirtinančiomis, kad svarbiausių darbų atlikimas ir galutiniai rezultatai buvo tinkami. Sąskaitos faktūros, darbų perdavimo – priėmimo aktai ar kiti lygiaverčiai dokumentai priimami vietoje užsakovo pažymos tik tuo atveju, jeigu juose pateiktas užsakovo vertinimas, kad svarbiausi darbai atlikti ir galutiniai rezultatai yra tinkami.
	Jeigu pasiūlymą teikia ūkio subjektų grupė, reikalavimą turi atitikti visi ūkio subjektų grupės nariai kartu (ūkio subjektų grupės narių turima patirtis sumuojama), atsižvelgiant į jų prisiimamus įsipareigojimus pirkimo sutarčiai vykdyti.
Tiekėjas gali remtis kitų ūkio subjektų pajėgumais tik tuo atveju, jeigu tie subjektai patys vykdys tą pirkimo sutarties dalį, kuriai reikia jų turimų pajėgumų. Subtiekėjams, kurių pajėgumais tiekėjas nesiremia, šis reikalavimas nenustatomas.
Tiekėjui nedraudžiama remtis sutartimi, kurią jis vykdė ne vienas, tačiau tokiu atveju vertinami konkretaus ūkio subjekto, grindžiančio atitiktį reikalavimui, savo jėgomis (savarankiškai, nepasitelkiant kitų ūkio subjektų) atlikti darbai, o ne visas sutarties objektas. Vykdant sutartį jungtinės veiklos pagrindu, savo jėgomis atliktų darbų dalis nustatoma pagal jungtinės veiklos sutartyje nustatytą atsakomybių pasidalijimą. Vykdant sutartį su subtiekėjais, tiekėjo savo jėgomis atliktų darbų dalis nustatoma iš visų pagal sutartį atliktų darbų atėmus subtiekėjų atliktus darbus. Subtiekėjo savo jėgomis atliktais darbais laikomi darbai, už kuriuos tiekėjas ir (ar) užsakovas sumokėjo subtiekėjui.

